รู้สึกเวลาเดินมัน เจ็บๆ แสบๆ
สวัสดีค่ะ ก้อนเนื้อที่ลูกอัณฑะ อาจเป็น1. ไส้เลื่อนบริเวณขาหนีบ จะพบมีก้อนบวมที่อัณฑะเวลายืน นั่ง หรือไอ และยุบหายเวลานอนราบ โดยไม่มีอาการเจ็บปวด ก้อนคลำดูมีลักษณะนุ่ม ไม่เจ็บ แต่ถ้าเกิดภาวะแทรกซ้อน กลายเป็นไส้เลื่อนชนิดติดคา ก็จะทำให้มีอาการเป็นก้อนบวมและปวดอย่างต่อเนื่อง และอาจมีอาการปวดท้องน้อยและอาเจียนร่วมด้วย2. ถุงน้ำในอัณฑะ (hydrocele) พบเป็นก้อนนุ่มที่ถุงอัณฑะข้างใดข้างหนึ่ง โดยไม่ยุบหายไม่ว่าอยู่ในท่าใด มักไม่มีอาการเจ็บปวด แต่หากมีการติดเชื้อที่ถุงน้ำ ก็จะมีอาการปวดลูกัณฑะ และลูกอัณฑะบวมแดงได้3. ก้อนเนื้องอกและมะเร็งอัณฑะ จะคลำได้เป็นก้อนแข็งที่อัณฑะ อาจปวดหรือไม่ปวดก็ได้ และหากเป็นก้อนมะเร็ง ก้อนก็จะโตขึ้นอย่างรวดเร็ว4. อัณฑะอักเสบ (orchitis) ซึ่งอาจเกิดจากเชื้อไวรัสที่ทำให้เกิดโรคคางทูม หรือเชื้อแบคทีเรียที่เป็นโรคติดต่อทางเพศสัมพันธ์ เช่น หนองในแท้ หนองในเทียม อาการคือ ปวดเจ็บอัณฑะ อัณฑะบวม และอาจทำให้เป็นก้อนได้ และอาจมีน้ำอสุจิเป็นเลือด ปัสสาวะเป็นเลือด มีหนองตรงปลายท่อปัสสาวะ เป็นต้น5. หูดหงอนไก่ แต่จะทำให้คลำได้เป็นติ่งที่ผิวหนังของอัณฑะ ติ่งมีลักษณะขุรขระ ไม่เรียบ แต่ไม่ไดด้ทำให้เจ็บหรือปวด6. ก้อนเนื้องอกของผิวหนังของอัณฑะหากยังคลำได้เป็นก้อนเนื้อชัดเจน ควรไปพบแพทย์เพื่อให้ทำการตรวจคลำดูว่าน่าจะเป็นก้อนที่เกิดจากสาเหตุใด หากเป็นไส้เลื่อนหรือก้อนเนื้อ ก็จำเป็นต้องผ่าตัดรักษาค่ะ